
DĖL VALSTYBINĖS ŽEMĖS SKLYPO NAUDOJIMO BŪDO NUSTATYMO

 Nacionalinės žemės tarnybos prie Aplinkos ministerijos Kauno apygardos žemės tvarkymo ir administravimo skyrius (toliau – Skyrius) 2025 m.  rugpjūčio 4 d. gavo asmens prašymą dėl kitos paskirties valstybinės  žemės sklypo (kadastro Nr. 4172/0200:738), esančio Taikos g. 9, Kreivalaužių k., Nemenčinės sen., Vilniaus r. sav., dalies pardavimo (toliau – Prašymas).
Nagrinėjant Prašymą nustatyta, kad žemės sklype (kadastro Nr. 4172/0200:738), esančiame  Taikos g. 9, Kreivalaužių k., Nemenčinės sen., Vilniaus r. sav., kurio paskirtis – kita,  naudojimo būdas –  vienbučių ir dvibučių gyvenamųjų pastatų teritorijos (toliau – Žemės sklypas), yra pastatas – gyvenamasis namas (unikalus Nr. 4196-2025-9064), daikto pagrindinė naudojimo paskirtis – daugiabučių, kuriame yra keturios gyvenamosios patalpos – butai (unikalus Nr. 4196-2025-9064:0005, Nr. 4196-2025-9064:0001, Nr. 4196-2025-9064:0006, Nr. 4196-2025-9064:0007).
Pažymėtina, kad Žemės sklypo, kurio naudojimo būdas vienbučių ir dvibučių gyvenamųjų pastatų teritorijos pagal žemės naudojimo būdų turinio aprašą, patvirtintą Lietuvos Respublikos aplinkos ministro 2024 m. birželio 17 d. įsakymu Nr. D1-199 „Dėl žemės naudojimo būdų turinio aprašo patvirtinimo“ (toliau – Aprašas), kitos paskirties žemės sklypų, kurių naudojimo būdas yra vienbučių ir dvibučių gyvenamųjų pastatų teritorijos, yra skirti vienbučių ir dvibučių paskirties grupės pastatams ir įvairių socialinių grupių paskirties pastatams, skirtiems socialinės globos ar socialinės priežiūros paslaugoms su apgyvendinimu ne daugiau kaip 10 paslaugų gavėjų, nurodytų prie konkrečios socialinės paslaugos socialinės apsaugos ir darbo ministro tvirtinamame socialinių paslaugų kataloge, teikti. 
Atsižvelgiant į pirmiau išdėstytą situaciją ir į tai, kad Žemės sklype, kurio naudojimo būdas –  vienbučių ir dvibučių gyvenamųjų pastatų teritorijos, yra statinys (unikalus Nr. 4196-2025-9064), kurio pagrindinė naudojimo paskirtis – daugiabučių, darytina išvada, kad tai prieštarauja Aprašo nuostatoms.
Lietuvos Respublikos teritorijų planavimo įstatymo 20 straipsnio 2 dalies 2 punkte nurodyta, kad kai vadovaujantis įstatymais ir kitais teisės aktais, numatomai veiklai vykdyti privaloma pakeisti žemės sklypo pagrindinę žemės naudojimo paskirtį ir (ar) pakeisti ar nustatyti, jeigu jis nenustatytas, žemės sklypo naudojimo būdą, jie keičiami ar nustatomi žemės savininkų, valstybinės žemės patikėtinių prašymu Vyriausybės nustatyta tvarka mero sprendimu pagal savivaldybės lygmens bendrąjį planą.
Vadovaujantis Pagrindinės žemės naudojimo paskirties ir būdo nustatymo ir keitimo tvarkos bei sąlygų aprašo, patvirtinto 1999 m. rugsėjo 29 d. nutarimu Nr. 1073 „Dėl pagrindinės žemės naudojimo paskirties ir būdo nustatymo ir keitimo tvarkos bei sąlygų aprašo patvirtinimo“, 6 punktu, prašome patikslinti naudojimo būdą Žemės sklypo (kadastro Nr. 4172/0200:738), esančio Taikos g. 9, Kreivalaužių k., Nemenčinės sen., Vilniaus r. sav., daliai (299034/598297), valdomai patikėjimo teise Nacionalinės žemės tarnybos prie Aplinkos ministerijos. 
Parengus sprendimą, prašome informuoti Nacionalinę žemės tarnybą prie Aplinkos ministerijos.
PRIDEDAMA. Nekilnojamojo turto registro duomenų bazės išrašas, 1 lapas.  Vilniaus rajono savivaldybės administracijai.  
 

	Kauno apygardos žemės tvarkymo ir administravimo skyriaus vyresnioji patarėja

